О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е
	№ 400	

Взето с Протокол № 43 от редовно заседание на Общински съвет – Чепеларе, проведено на 25.06.2026 година.


ОТНОСНО: Допълване на  Годишна програма за управление и разпореждане с имоти-общинска собственост през 2026 година, приемане на оценка за  част от недвижимия имот и провеждане на търг с тайно наддаване за  продажба на имот – частна общинска собственост, представляващ  поземлен имот с идентификатор 55035.112.150 в село Павелско


Общински съвет – Чепеларе като изслуша предложението на кмета на общината, становищата на постоянните комисии по „Бюджет и финанси“, „Общинска собственост, устройство на територията, инфраструктура и екология“ и проведените разисквания на основание чл.21, ал.1, т.8 и чл.52, ал.5, т.1 от Закона за местното самоуправление и местната администрация, чл.8, ал.1, чл.35, ал.1 и чл.41, ал.2, изречение второ от Закона за общинската собственост, както и чл.38, ал.1, т.1 и чл.65, ал.1 и ал.2 от Наредбата за реда за придобиване, управление и разпореждане с имоти и вещи – общинска собственост, приета с Решение № 143/26.09.2024 г. на Общински съвет – Чепеларе,


     Р   Е   Ш   И:

		
	Общински съвет – Чепеларе:
	1. Допълва Годишната програма за управление и разпореждане с имоти – общинска собственост през 2026 г., като в раздел 2.2. „Имоти, които Община Чепеларе има намерение да предложи за продажба през 2026 г.“ се създава нова т.30 със следното съдържание:
	„Част от поземлен имот с идентификатор 55035.112.150 с площ 3000 кв.м, десета категория, начин на трайно ползване – „Изоставена орна земя“, от целия имот с площ 12 758,75 кв.м, по КККР на с. Павелско, одобрени със Заповед № РД-18-13/15.01.2020 г. на Изпълнителния директор на АГКК“. 
	2. Определя първоначална тръжна цена на частта от поземления имот с идентификатор 55035.112.150 с площ 3000 кв.м в размер на 7 500 /седем хиляди и петстотин/ евро без ДДС, чрез публичен търг с тайно наддаване. Общински съвет определя 30 на сто от постъпленията от продажбата на общинския недвижимия имот – частна общинска собственост, да се използват за финансиране на изграждането, за основен и текущ ремонт на социалната и техническата инфраструктура на територията на съответното населено място.
	3. Открива процедура за продажба чрез публичен търг с тайно наддаване на част от поземлен имот с идентификатор 55035.112.150 с площ 3000 кв.м, след обособяването ѝ като самостоятелен поземлен имот съгласно действащото законодателство.
[bookmark: _GoBack]	4. Възлага на кмета на община Чепеларе да предприеме всички необходими действия по изработване на проект за изменение на кадастралната карта, отделяне на частта от имота, организиране и провеждане на публичния търг, както и сключване на договор със спечелилия участник при условията и по реда на действащата нормативна уредба.


Общ брой на общинските съветници: 13
Гласували: 12

Ангел Николов - „ВЪЗДЪРЖАЛ СЕ“                    д-р Лилия Милина - „ЗА“
Анета Пашалиева - „ЗА“                                          Петя Касабова - „ЗА“                                 
Асен Хаджиев - „ЗА“                                                Радомира Йорданова - „ОТСЪСТВА“                                  
Весела Хаджиева Русенова - „ЗА“                             Славка Чакърова - „ВЪЗДЪРЖАЛ СЕ“
Димитър Герджиков - „ЗА“                                      Стоян Андреев - „ЗА“
Екатерина Петрова - „ЗА“                                         Филип Делисивков - „ПРОТИВ“                                 
Елка Ангьозова - „ЗА“                                                     

 “ЗА”- 9;
“ПРОТИВ”- 1;
“ВЪЗДЪРЖАЛ СЕ”- 2;	             	

